Prevc voitti maailmanmestaruuden Kulmissa käydyissä lentomäen MM-kilpailuissa 2016. Hän paransi kolmen kierroksen mittaiseksi supistuneessa kilpailussa kahdesti mäkiennätystä ja kukisti hopeaa saaneen Norjan Kenneth Gangnesin 3,3 pisteellä. Lahden MM-kilpailuissa 2017 hän sijoittui suurmäessä yhdeksänneksi ja normaalimäessä 11:nneksi. Lentomäen MM-kilpailuissa Oberstdorfissa 2018 hän sai hopeaa joukkuekilpailussa ja oli kuudes henkilökohtaisessa kilpailussa. Pyeongchangin olympialaisissa 2018 hän sijoittui suurmäessä kymmenenneksi ja normaalimäessä 12:nneksi. Seefeldin MM-kilpailuissa 2019 Prevc sijoittui suurmäessä 16:nneksi.